text: Jesper Petersen blev folketingskandidat
  13 marts 2014 kl. 11.05
  Jesper Petersen, 32 år, blev onsdag aften valgt som folketingskandidat for Socialdemokraterne i Haderslev-kredsen.
  Han forlod Socialistisk Folkeparti for et år siden, inden det store sammenbrud i partiet, hvorefter han blev optaget i den socialdemokratiske folketingsgruppe.
  Jesper Petersen er født og opvokset i Hammelev ved Haderslev og student fra Haderslev Katedralskole i 2000. Det politiske engagement begyndte i 1997 som aktiv i Socialistisk Folkepartis Ungdoms lokalafdeling i Vojens-Haderslev.
  Jesper Petersen blev valgt til Folketinget første gang i 2007.
  Kim Qvist har hidtil været Socialdemokraternes kandidat. Han trak sig efter pres fra kredsbestyrelsen, da Jesper Pedersen manglede en opstillingskreds.
  Socialdemokraterne i Haderslev-kredsen har ikke været repræsenteret i Folketinget siden 2005, da Kim Qvists far, Poul Qvist Jørgensen, forlod politik efter knap 20 år i tinget.
  